Mäntig:    Am Morge hät wieder für  die ganzi Kp e Bereitstellig agfange, dete isch dä einti no mit ere SE-Batterie cho, dete no dä anderi mit eme Wunsch nach Chläbband.  So ca. ab 0900 isch dänn die ganzi Kp uf em Fäld gsi. Über dä Mittag han i dänn mit eim vo dä Grfhr chönne rede und folgendes han i däbi erfahre...    Dä Zfhr vom Z4 hät doch tatsächlich welle es paar Chüüh uf eis Glied besammle, das aber nöd numme so ganz churz, sondern gschlagni 10 Min heg er das versucht..  Zugschul halt ä mal andere;-)    Am  Abig sind dänn wieder alli zruggcho, und s'Retabliere hät wieder agfange.    Zischtig:    Vom Ablauf her genau glich wie dä Mäntig, bsunderigs i dä Kp hät's nöd gä..  Numme han i leider müsse merke, dass dä Verwaltigsapparat in Payerne nöd ä so ganz funzt..  Da wot mer für en Armee 95 sämtlichs überflüssigs PA-Mat uf Armee XXI Stand bringe, und was mum mer erfahre: "Heute habe ich keine Lust noch etwas für die Kp zu machen"......    Mittwoch:    Ablauf dito  wie am Mäntig und Zischtig. Ussert, dass am Abig dä Fak-Usgang gsi isch..  Dä eigeti Uof-Stiefel hät mängi Rundi gmacht.    Dunnstig:    Morge Ablauf wie immer. Isch doch interessant was binere Mat Ko so alles fürechunnt was fählt, im gsammtwert vo 400CHF han i chönne go War hole..    Am Abig isch dänn s'ABV um 90 Min füreverleit worde, als Uo, ab id SS    Fritig:    Morgeablauf gäng wie gäng.  Nach em Mittagässe han i dänn vom eine Zfhr es  besorgts Tel becho, wo i eigentli segi, i müssi go War retabliere cho..  Offebar händ alli Zfhr an andere Tages Bf becho, als dä Fäldi und i..  So isch halt die schöne Puch Tour am Nammitag halt is  Wasser gfalle.    Samstig:    Sit längerem han i erst wieder am Samtig hei chönne, 0800 HV und dänn Tschüss.